钦定古今图书集成/明伦汇编/闺媛典/第322卷 > 皇清五十五 > 官养邃妻丘氏
## 钦定古今图书集成/明伦汇编/闺媛典/第322卷 > 皇清五十五 > 官养邃妻丘氏

按《光泽县志》：丘氏，庠生官养邃妻。年二十八，邃亡，抚遗孤则敬。或劝再适，氏曰：“烈女不更二夫，汝视予为何人？且予翁有三子，惟存阿夫不幸早死，今止此一雏，安可弃？” 自是毁容敛迹，口不道阃外事，敬事舅姑，兢兢训子。值离乱，翁姑相继殁，犹克以礼营葬。年七十有八终。